Държавен вестник, бр. 26, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  26
4. Когато молбата за екстрадиция се отнася 
за лице, което е осъдено, тя се придружава 
също от:
(а) копие от решението, постановено от съд 
в молещата страна, съдържащо присъдата и 
наложеното наказание, доказателство за вли­
зане в сила на присъдата и каква част от нея 
остава да се изтърпи;
(б) копие от заповедта за арест или заявление, 
че лицето подлежи на задържане на основание 
на издадената присъда;
(в) информация, с която се установява, че 
търсеното лице е лицето, което е признато за 
виновно; и
(г) описание на действията или бездействи­
ята, образуващи състава на престъплението, за 
което лицето е обвинено.
5. Всички документи, които молещата стра­
на трябва да представи съгласно разпоредбите 
на този договор, се заверяват и придружават 
от превод на официален език на замолената 
страна или на английски език.
6. За целите на този договор един документ 
е заверен, ако той е:
(а) подписан от съдия или друг компетентен 
орган на молещата страна; и
(б) подпечатан с официалния печат на ком­
петентните органи на молещата страна.
Член 8
Допълнителна информация
1. Ако замолената страна прецени, че пре­
доставената информация, придружаваща молба 
за екстрадиция, не е достатъчна да позволи 
разрешаване на екстрадицията в съответствие 
с този договор, тя може да поиска допълни­
телна информация, която да бъде предоставена 
в рамките на разумен срок, поставен от нея. 
2. Ако лицето, чиято екстрадиция се търси, 
е под арест и предоставената допълнителна 
информация не е достатъчна в съответствие 
с този договор или не е получена в рамките 
на посочения срок, това лице може да бъде 
освободено от ареста. Такова освобождаване не 
погасява правото на молещата страна да отправи 
нова молба за екстрадиция на същото лице. 
3. Когато лицето е освободено в съответ­
ствие с ал. 2 от този член, замолената страна 
уведомява за това молещата страна възможно 
най-скоро.
Член 9
Предварителен арест
1. В случай на спешна необходимост всяка 
страна може да поиска предварителен арест на 
търсеното лице до представянето на молбата за 
екстрадиция. Молбата за предварителен арест 
може да бъде предадена по дипломатически 
път или директно между централните органи. 
2. Молбата за предварителен арест е пис­
мена и съдържа:
(а) описание на търсеното лице, включително 
информация за гражданството на това лице;
(б)  местонахождението на търсеното лице, 
ако е известно;
(в) кратко изложение на фактите по слу­
чая, включително, ако е възможно, времето 
и мястото на извършване на престъплението;
(г) посочване на нарушената норма от съ­
ответния закон;
(д) заявление за съществуването на заповед 
за арест или задържане под стража или на 
присъда срещу търсеното лице; и
(е) заявление, че ще последва молба за 
екстрадиция на търсеното лице.
3. Молещата страна се уведомява незабавно 
за резултата от нейната молба и причините 
за отказ. 
4. Лице, което се намира под предварителен 
арест, може да бъде освободено след изтичане на 
45 дни от датата на предварителното задържане 
съобразно този договор, ако замолената страна 
не е получила официална молба за екстрадиция 
и съпътстващите документи, изисквани съгласно 
чл. 7 от този договор.
5. Фактът, че исканото лице е било осво­
бодено от арест съгласно ал. 4 на този член, 
не е пречка да се извърши последващ арест 
и екстрадиция на това лице, ако молбата за 
екстрадиция и съпътстващите документи се 
представят на по-късна дата.
Член 10
Опростена екстрадиция
Когато търсеното лице съобщи на съд или на 
други компетентни органи на замолената страна, 
че е съгласно със заповед или друг постановен 
съдебен акт за екстрадиция, замолената страна 
може да предприеме всички необходими мер­
ки за ускоряване на екстрадицията до степен, 
позволена от нейните закони.
Член 11
Конкуриращи се молби
Когато са получени молби от две или повече 
държави, включително от другата страна, за 
екстрадиция на едно и също лице за същото 
или за различни престъпления, замолената 
страна решава съгласно изискванията на ней­
ното законодателство в коя от тези държави да 
екстрадира лицето и уведомява тези държави 
за своето решение.
Член 12
Решение по молбата
1. Замолената страна обработва молбата 
за екстрадиция в съответствие с процедури­
те, предвидени в нейното законодателство, 
и незабавно съобщава за своето решение на 
молещата страна по дипломатически път или 
между централните органи.